Diaľnica M7 (Maďarsko)

Diaľnica M7 () je 233 kilometrov dlhá diaľnica v Maďarsku, začína v hlavnom meste Budapešť a pokračuje juhozápadným smerom okolo miest Stoličný Belehrad, Siófok a Nagykanizsa až po chorvátsku štátnu hranicu pri obci Letenye. 

Na úseku od križovatky s diaľnicou M0 po štátnu hranicu je M7 súčasťou európskej cesty 71 a medzi výjazdom Nagykanizsa-centrum a hranicou aj E65. Na chorvátskej strane na M7 nadväzuje diaľnica A4 vedúca do Záhrebu.

Diaľnica M7 patrí medzi najstaršie v krajine - jej výstavba sa začala v roku 1964 pri Budapešti. Dokončená bola po 44 rokoch otvorením hraničného Zríniho mosta () a nového hraničného priechodu Letenye-Goričan. 

Súčasťou cesty je aj estakáda Kőröshegyi völgyhíd, ktorá je dlhá 1872 metrov a vysoká 88 metrov a je najdlhšou estakádou v strednej Európe.

 História 
Výstavba diaľnice M7 začala v roku 1964 pri budapeštianskom predmestí Törökbálint. Išlo o 12 km dlhý úsek, ktorý je spoločný pre diaľnice M1 a M7. V polovičnom profile ho sprejazdnili v roku 1977 a úplne bol dokončený o rok neskôr. Medzitým sa v roku 1971 začala výstavba úseku Martonvásár-Zamárdi a do roku 1975 bol dokončený súvislý úsek od Budapešti po severné časti jazera Balaton. Následne sa výstavba tejto diaľnice zastavila a sústredila sa prevažne na diaľnice M1 a M3.

K obnoveniu budovania došlo až na prelome tisícročí. V rokoch 2001 až 2002 sa dostavoval úsek Balatonaliga-Zamárdi, ktorý v 70. rokoch postavili len v polovičnom profile. Zvyšok diaľnice bol rozdelený na viacero menších úsekov. V roku 2004 bol otvorený 6,5 km dlhý úsek medzi obcou Becsehely a chorvátskou hranicou pri Letenye. V júni 2005 bol sprejazdnený asi 20 km dlhý úsek Balatonszárszó-Ordacsehi, 27. marca 2006 následne aj úsek Ordacsehi-Sormás. O rok neskôr, 8. augusta 2007 bol otvorený úsek Zamárdi-Balatonszárszó, čím bola dokončená diaľnica v okolí jazera Balaton a odklonila sa tak doprava z preťaženej štátnej cesty 7.

O niekoľko dní neskôr, 24. augusta 2007 bol otvorený 11,3 km dlhá úsek Nagykanizsa-Sormás, ktorý tvorí obchvat mesta Nagykanizsa. Diaľnica M7 bola definitívne dobudovaná v roku 2008, keď postupne 26. júna odovzdali úsek Balatonkeresztúr-Zalakomár, 19. augusta Zalakomár-Nagykanizsa a 22. októbra aj hraničný most (Zrínyi híd) s novým hraničným priechodom.

 Hlavné križovatky 
 Dôležité diaľničné križovatky na diaľnici M7 35px|link=Diaľnica M1 (Maďarsko)  25px  (12)  Budaörs  v prevádzke 35px|link=Diaľnica M0 (Maďarsko)  25px  (16)  Törökbálint  v prevádzke 35px|link=Diaľnica M8 (Maďarsko)  25px  (89)  Lepsény  v pláne 35px|link=Rýchlostná cesta M9 (Maďarsko)  25px  (205)  Nagykanizsa-kelet  v pláne 35px|link=Rýchlostná cesta M70 (Maďarsko)  25px  (230)  Letenye  v prevádzke

 Galéria 

Iné projekty

Externé odkazy
Nemzeti Infrastruktúra Fejlesztő Zrt. 
Letecké zábery diaľnice M7
Fotografie úseku Balatonszárszó-Ordacsehi 
Fotografie úseku Ordacsehi-Balatonkeresztúr 
Fotografie z výstavby Kőröshegyi völgyhíd 

7
Kategória:Doprava v Budapešti
Kategória:Doprava v Peštianskej župe
Kategória:Doprava v Stoličnobelehradskej župe
Kategória:Doprava vo Vesprémskej župe
Kategória:Doprava v Šomoďskej župe
Kategória:Doprava v Zalianskej župe